﻿ Élelmiszeripari komplex beruházások támogatása kombinált hiteltermékkel
2016. December 10. Szombat, 11:43
Megjelent a GINOP-1.2.6-8.3.4-16 „Élelmiszeripari komplex beruházások támogatása kombinált hiteltermékkel” című felhívás. A támogatási kérelmek benyújtása 2017. február 2-től 2019. február 2-ig lehetséges. Az új kiírás ütközik a már megjelent, élelmiszer-vállalkozások számára is elérhető kapacitásbővítő támogatásokkal GINOP-1.2 .1-16 és GINOP- 1.2.2_16), tehát mindkét helyen nem lehet egy időben pályázni!
A Felhívás meghirdetésekor a támogatásra rendelkezésre álló tervezett keretösszeg 100 Mrd forint, a felhívás keretében 50.000.000 Ft és 750.000.000 Ft közötti vissza nem térítendő támogatás, valamint 50.000.001 Ft, 2.000.000.000 Ft közötti kedvezményes kamatozású (1%) kölcsön igényelhető.
A pályázat célja, hogy a vissza nem térítendő fejlesztési forrás és kedvezményes kamatozású kölcsön révén segítse az élelmiszeripari feldolgozó középvállalkozások piaci pozíciójának erősítését, a munkahelyek megtartását eredményező beruházásokat és a helyi gazdaság megerősítését. A támogatott beruházásnak olyan kapacitásbővítést kell eredményeznie, amelyre tényleges piaci igény mutatkozik, illetve javítja a technológiai felkészültséget, versenyképességet és hatékonyságot. A támogatásból lehetőség van új eszközök, gépek beszerzésére, új technológiai rendszerek és kapacitások kialakítására, infrastrukturális és ingatlan beruházásra, továbbá megújuló energiaforrást hasznosító technológiák alkalmazására is.
Elérhető: https://www.palyazat.gov.hu/a-szchenyi-2020-keretben-megjelent-a-lelmiszeripari-komplex-beruhzsok-tmogatsa-kombinlt-hiteltermkkel-cm-ginop-126-834-16-kdszm-felhvs linken
Mellékeljük a tárggyal kapcsolatos Felhívást és Útmutatót.
felhivas_GINOP126
utmutato_GINOP